

**ΔΕΛΤΙΟ ΤΥΠΟΥ**

Ομάδα Κένταυρος του Πανεπιστημίου Θεσσαλίας

Διαγωνισμοί 2022

Η αγωνιστική περίοδος έχει ξεκινήσει ολοκληρώνοντας τους 2 πρώτους διαγωνισμούς στους οποίους έλαβε μέρος. Ξεκινώντας τον πρώτο διαγωνισμό, της Ιταλίας, για την σεζόν του 2022, με την κατάκτηση της**2ης θέσης** στην κοστολόγηση, της **3ης θέσης** στην παρουσίαση του  επιχειρηματικού πλάνου και της **4ης θέσης** στο μηχανολογικό σχεδιασμό του αυτοκινήτου.  Συνεχίζοντας στην Τσεχία είχε εξίσου καλά αποτελέσματα όπως ενδεικτικά στο Autocross όπου κατέκτησε την **5η θέση**. Στα στατικά αγωνίσματα η ομάδα Κένταυρος ανταποκρίθηκε το ίδιο δυναμικά κατακτώντας την **2η θέση** στην κοστολόγηση  όπως έγινε και στην Ιταλία αλλά και την **4η θέση** στον μηχανολογικό σχεδιασμό του αυτοκινήτου, δείχνοντας πως η ομάδα έχει θέσει ψηλά τον πήχη για το στατικό μέρος των διαγωνισμών με τις συνεχείς διακρίσεις. Τέλος, κατέκτησε την **8η θέση** στην γενική κατάταξη του διαγωνισμού της Τσεχίας.